EPISTOLA VII GUILLELMI ROTHOMAGENSIS ARCHIEPISCOPI AD LAMBERTUM.
GUILLELMUS Ecclesiae Rothomagensis archiepiscopus cum caeteris ejusdem Ecclesiae clericis, LAMBERTO Atrebatensis Ecclesiae episcopo non incommode praesidenti, salutem cum oratione.
Richardum a me in sacerdotem sub Christi clementia ordinatum tuae commendo paternitati. Eum sub tui custodia nullis precor sinas subjacere vel lacerari terroribus.